John Lester Miller (5. juni 1903 - 1. august 1965) var en amerikansk roer og olympisk guldvinder, født i Brooklyn, New York. Miller vandt, som del af den amerikanske otter, en guldmedalje ved OL 1924 i Paris. Resten af besætningen bestod af Leonard Carpenter, Howard Kingsbury, Alfred Lindley, James Stillman Rockefeller, Frederick Sheffield, Benjamin Spock, Alfred Wilson og styrmand Laurence Stoddard. Samtlige otte roere var studerende ved Yale University og medlemmer af universitetets roklub. Der deltog i alt ti både i konkurrencen, hvor amerikanerne sikrede sig guldet foran Canada og Italien, der vandt henholdsvis sølv og bronze. Det var Millers eneste OL-deltagelse.